b'\n_START_ARTICLE_\nDrakonsko leto\n_START_PARAGRAPH_\nDrakonsko leto ali eklipti\xc4\x8dno leto (tudi leto mrka) je \xc4\x8das, ki ga za opazovalca na Zemlji potrebuje Sonce za prehod med dvema zaporednima istima vozloma Lune._NEWLINE_To pomeni, da je to \xc4\x8das, ki ga potrebuje Sonce za pot od dvi\xc5\xbenega (spustnega) vozla in nazaj. Ta \xc4\x8das je v tesni povezavi s Son\xc4\x8devimi mrki. Vozelna \xc4\x8drta spreminja smer tako, da naredi polni krog v 18,612 letih (19,4\xc2\xb0 na leto, pomika se nazaj). Zaradi tega je vozelna \xc4\x8drta poravnana s smerjo proti Soncu v kraj\xc5\xa1ih odbobjih kot je koledarsko leto. Ta poravnava se zgodi v enem drakonskem letu dvakrat. Son\xc4\x8dev mrk nastopi samo takrat ko je mlaj v istem \xc4\x8dasu kot je pri\xc5\xa1lo do te poravnave vozelne \xc4\x8drte s smerjo proti Soncu. Lunin mrk pa nastopi takrat, ko tak\xc5\xa1no stanje nastopi ob polni Luni._NEWLINE_Sonce se giblje skozi vozel Lune vsakega pol leta, kar pomeni, da imamo dve obdobji v katerih nastopa Son\xc4\x8dev ali Lunin mrk. V vsakem obdobju sta lahko dva Son\xc4\x8deva in en Lunin mrk. Obdobji sta 173,31 dni narazen (364,62 / 2). Drakonsko leto je v epohi J2000,0 trajalo 346,620075883 dni (346 dni 14 h 52 m 54 s). Drakonsko leto je precej kraj\xc5\xa1e (za nekaj tednov) od obi\xc4\x8dajnega koledarskega leta.'